**OSNOVNA ŠKOLA STJEPANA IVIČEVIĆA** ,

**MAKARSKA**

Ante Starčevića 14

21300 Makarska

OIB:35431815083

Povjerenstvo za provedbu javnog poziva (broj: 1/2023) za realizaciju višednevne izvanučioničke nastave, ekskurzije učenika 8. razreda (istočna Slavonija), sukladno

članku 14. stavku 8. Pravilnika o izvođenju izleta, ekskurzija i drugih-odgojno-obrazovnih aktivnosti izvan škole (NN br. 67/14. 81/15 i 53/21), na sastanku održanom 14.2.2023. godine,

donijelo je

**O D L U K U**

**O PONIŠTENJU JAVNOG POZIVA BROJ: 1/2023**

**I.**

Poništava se javni poziv br. 1/2023 za realizaciju višednevne izvanučioničke nastave, ekskurzije učenika 8. razreda (istočna Slavonija), zbog utvrđenih nepravilnosti kod strane odabranog davatelja usluga odnosno putničke agencije VUCKOVIC TRAVEL COLLECTIONS, Poslovnica: Vukovarska 4, 21 230 Sinj.

**II.**

Davatelj usluga Školi nije dokazao da je u trenutku podnošenja svoje ponude (na dan 24.1.2023.) ispunjavao sve potrebne uvjete sukladno važećim zakonskim i podzakonskim propisima, dakle Školi nije dokazao da je na dan 24.1.2023. imao sljedeće:

a) dokaz o registraciji (presliku izvatka iz sudskog ili obrtnog registra) iz kojeg je razvidno da je davatelj usluga registriran za obavljanje djelatnosti turističke agencije

i

b) dokaz o registraciji turističke agencije sukladno posebnom propisu kojim je uređeno pružanje usluga u turizmu (presliku rješenja o ispunjavanju propisanih uvjeta za pružanje usluga turističke agencije – organiziranje paket-aranžmana, sklapanje ugovora i provedba ugovora o paket-aranžmanu, organizaciji izleta, sklapanje i provedba ugovora o izletu ili uvid u popis turističkih agencija koje na svojim mrežnim stranicama objavljuje ministarstvo nadležno za turizam).

**III.**

Škola će naknadno objaviti novi javni poziv za realizaciju ekskurzije učenika 8. razreda.

**IV.**

Ova Odluka objaviti će se na mrežnoj stranici Škole te će time biti dostupna svim sudionicima javnog poziva koji se poništava.

**V.**

Odluka stupa na snagu danom donošenja.

**Predsjednik Povjerenstva:**

Petar Kelvišer, prof.